
讬讘诪讜转 讻讗 注"讘 - 驻讬专讜砖 砖讟讬讬谞讝诇抓

讚讗讜专讬讬转讗 [诪谉 讛转讜专讛] 讛讬讗, 讚讻转讬讘 [砖谞讗诪专]: "注专讜转 讻诇转讱 诇讗 转讙诇讛"! (讜讬拽专讗 讬讞, 讟讜) 讜诪转拽谞讬诐: 讗讬诪讗 [讗诪讜专] 讻诇转 讘谞讜. 讜转讜讛讬诐: 讜讻诇转 讘谞讜 讬砖 诇讛 讛驻住拽? 讜讛讗 转谞讬讗 [讜讛专讬 砖谞讬谞讜 讘讘专讬讬转讗]: 讻诇转讜 鈥� 注专讜讛 诪谉 讛转讜专讛, 讻诇转 讘谞讜 鈥� 砖谞讬讛, 讜讻谉 讗转讛 讗讜诪专 讘讘谞讜, 讜讘谉 讘谞讜, 注讚 住讜祝 讻诇 讛讚讜专讜转. 讻诇讜诪专, 砖讛谞砖讬诐 砖诇 讻诇 讗讞讚 诪讘谞讬 讘谞讬讜 讗住讜专讜转 诇讜 诪砖讜诐 砖谞讬讜转! 讗诇讗 讗讬诪讗 [讗诪讜专] 讜转拽谉 讻讱: 讻诇转 讘转讜.


砖讗诪专 专讘 讞住讚讗: 讛讗 诪讬诇转讗 诪讙讘专讗 专讘讛 砖诪讬注 诇讬 [讚讘专 讝讛, 诪讗讚诐 讙讚讜诇 砖诪注转讬], 讜诪谞讜 [讜诪讬 讛讜讗] 讗讚诐 讙讚讜诇 讝讛 鈥� 专' 讗诪讬, 讜讻讱 讗诪专: 诇讗 讗住专讜 讻诇讛 讗诇讗 诪驻谞讬 讻诇讛. 讜讚讘专 讝讛 砖诪注 专讘 讞住讚讗 讘谞注专讜转讜 讜诇讗 讛讘讬谉 讗转 讟注诪讜. 讜讗诪专讜 诇讬 讻诇讚讗讬 [讛讞讜讝讬诐 讘讻讜讻讘讬诐]: 诪诇驻谞讗 讛讜讬转 [诪讜专讛 转讛讬讛].


讗诪讬谞讗 [讗诪专转讬] 讘诇讘讬: 讗讬 讙讘专讗 专讘讛 讛讜讬谞讗 [讗诐 讗讚诐 讙讚讜诇 讗讛讬讛], 诪讜专讛 讛讜专讗讛 诇专讘讬诐 鈥� 诪谉 讛住转诐 讗住讘专讗 [讗住讘讜专, 讗讘讬谉] 讗转 讛讚讘专 讛讝讛 诪讚注转讬, 讗讬 诪拽专讬 讚专讚拽讬 讛讜讬谞讗 [讗诐 诪诇诪讚 转讬谞讜拽讜转 讗讛讬讛] 鈥�/span> 讗砖讬讬诇讛 诪专讘谞谉 讚讗转讜 诇讘讬 讻谞讬砖转讗 [讗砖讗诇 讗讜转讛 诪讞讻诪讬诐 讛讘讗讬诐 诇讘讬转 讛讻谞住转] 讜讗讚注 诪讛 驻讬专讜砖 讚讘专讬 专' 讗诪讬. 讛砖转讗 住讘专转讛 [注讻砖讬讜 住讘专转讬, 讛讘谞转讬] 讗转 讛诪讗诪专 讛讝讛 诪讚注转讬, 讜讝讜 讛讬转讛 讻讜讜谞转讜 砖诇 专' 讗诪讬: 诇讗 讗住专讜 讻诇转 讘转讜 讗诇讗 诪砖讜诐 讻诇转 讘谞讜. 讻讬讜谉 砖注砖讜讬讬诐 讗谞砖讬诐 诇讛讞诇讬祝 讜诇讟注讜转 讘讬谉 讻诇讜转 讗诇讛, 讛诪爪讜讬讜转 诇注转讬诐 讬讞讚 讗爪诇 讛住讘, 讗讘讬 讛诪砖驻讞讛. 讜讻讬讜谉 砖专拽 诪砖讜诐 讙讝讬专讛 讛讬讗 鈥� 讻诇转 讘转讜 谞讗住专讛, 讗讘诇 诇讗 讗住专讜 讗转 讛讚讜专讜转 砖诇讗讞专 诪讻谉.


讗诪专 诇讬讛 [诇讜] 讗讘讬讬 诇专讘讗: 讗住讘专讛 诇讱 [讗住讘讬专 诇讱] 讻讬爪讚 拽讜专讛 讛讚讘专 砖诪讞诇讬驻讬诐 讘讬谉 讻诇讜转 讗诇讛, 讻讙讜谉 讻诇转讛 讚讘讬 [讛讻诇讜转 砖诇 讘讬转] 讘专 爪讬转讗讬 砖砖诐 讛讬讜 讘谞讬 讛讘谞讬诐 讜讘谞讬 讛讘谞讜转 砖诇 讗讜转讛 诪砖驻讞讛 讙专讬诐 讬讞讚, 讜讗驻砖专 讛讬讛 诇讛讞诇讬祝 讘讬谉 讛讻诇讜转. 专讘 驻驻讗 讗诪专: 讻讙讜谉 讻诇转讛 讚讘讬 [讛讻诇讜转 砖诇 讘讬转] 专讘 驻驻讗 讘专 讗讘讗. 专讘 讗砖讬 讗诪专: 讻讙讜谉 讻诇转讛 讚讘讬 [讛讻诇讜转 砖诇 讘讬转] 诪专讬 讘专 讗讬住拽, 砖讻诇 讗讞讚 讛讘讬讗 讚讜讙诪讗 诪诪砖驻讞讛 讻讝讜 砖讛讬转讛 讘讬诪讬讜.


讗 讗讬讘注讬讗 诇讛讜 [谞砖讗诇讛 诇讛诐, 诇诇讜诪讚讬诐] 砖讗诇讛 讝讜: 讗砖转 讗讞讬 讛讗诐 诪谉 讛讗诐, 诪讛讜? 讜爪讚讚讬 讛砖讗诇讛: 讗砖转 讗讞讬 讛讗讘 诪谉 讛讗诐, 讜讗砖转 讗讞讬 讛讗诐 诪谉 讛讗讘, 讚讗讬讻讗 [砖讬砖] 讘讛谉 注诇 讻诇 驻谞讬诐 爪讚 讗讘, 讛讜讗 砖讙讝专讜 讘讛谉 专讘谞谉 (讞讻诪讬诐) 讗讬住讜专 诪砖讜诐 讗砖转 讗讞讬 讗讘讬讜 诪谉 讛讗讘, 讗讘诇 讛讬讻讗 讚诇讬讻讗 [讛讬讻谉 砖讗讬谉] 爪讚 讗讘 讻诇诇 诇讗 讙讝专讜 讘讛讜 专讘谞谉 [讘讛谉 讞讻诪讬诐], 讗讜 讚诇诪讗 [砖诪讗] 诇讗 砖谞讗 [讗讬谞讜 砖讜谞讛]?


讗诪专 专讘 住驻专讗: 讛讬讗 讙讜驻讛 [注爪诪讛], 讗砖转 讗讞讬 讛讗诐 诪谉 讛讗讘, 讗讬住讜专讛 讛讜讗 诪砖讜诐 讙讝讬专讛, 讜讗谞谉 谞讬拽讜诐 [讜讗谞讜 谞注诪讜讚] 讜谞讙讝讜专 讙讝讬专讛 诇讙讝讬专讛?! 讗诪专 专讘讗: 讗讟讜 讻讜诇讛讜 诇讗讜 [讜讻讬 讻诇 讛砖谞讬讜转 讻讜诇谉 诇讗] 讙讝讬专讛 诇讙讝讬专讛 谞讬谞讛讜 讛谉? 讛专讬 讗诪讜 讛讬讗 注专讜讛 诪谉 讛转讜专讛 讜诇讻谉 讙讝专讜 砖转讛讗 讗诐 讗诪讜 鈥� 砖谞讬讛, 讜讗住讜专讛. 讜讙讝专讜 注诇 讗诐 讗讘讬讜 诪砖讜诐 讗诐 讗诪讜. 讜讟注诪讗 诪讗讬 [讜讛讟注诐 诪讛讜]? 讻讜诇讛讜 "讚讘讬 讗讬诪讗 专讘转讬" 拽专讜 诇讬讛 [诇讻讜诇谉 "讘讬转 讗诪讗 讙讚讜诇讛", 住讘转讗, 拽讜专讗讬诐 诇讛谉] 讜讗谞砖讬诐 注诇讜诇讬诐 诇讟注讜转 讘讛谉.


讜讻讱 讗砖转 讗讘讬讜 鈥� 讛讬讗 注爪诪讛 注专讜讛 诪谉 讛转讜专讛, 讗砖转 讗讘讬 讗讘讬讜 鈥� 砖谞讬讛, 诪讚讘专讬 住讜驻专讬诐. 讜讙讝专讜 注诇 讗砖转 讗讘讬 讗诪讜 诪砖讜诐 讗砖转 讗讘讬 讗讘讬讜. 讜讟注诪讗 诪讗讬 [讜诪讛讜 讛讟注诐]? 鈥� 讻讜诇讛讜 "讚讘讬 讗讘讗 专讘讛" 拽专讜 诇讬讛 [诇讻讜诇谉 "讘讬转 讗讘 讙讚讜诇" 讘讬转 讛住讘 拽讜专讗讬诐 诇讛谉].


讜讻谉 讗砖转 讗讞讬 讛讗讘 诪谉 讛讗讘 讚讜讚转讜 讛讗诪讜专讛 讘转讜专讛 鈥� 注专讜讛, 讗砖转 讗讞讬 讛讗讘 诪谉 讛讗诐 鈥� 砖谞讬讛, 讜讙讝专讜 注诇 讗砖转 讗讞讬 讛讗诐 诪谉 讛讗讘 诪砖讜诐 讗砖转 讗讞讬 讛讗讘 诪谉 讛讗诐, 讜讟注诪讗 诪讗讬 [讜诪讛讜 讛讟注诐]? 诪砖讜诐 讚讻讜诇讛讜 "讚讘讬 讚讜讚讬" 拽专讬 诇讛讜 [砖讻讜诇谉 诪砖驻讞转 "讘讬转 讛讚讜讚" 拽讜专讗讬诐 诇讛谉] 讜谞讬诪讜拽 讝讛 砖诇 讙讝讬专讛 诇讙讝讬专讛 讗讬谞讜 转讜驻住, 讗讬驻讜讗, 讘注谞讬谉 讝讛.


讜讗诐 讻谉 诪讗讬 [诪讛] 讛讚讬谉 讘讝讛? 讜诪爪讬注讬诐: 转讗 砖诪注 [讘讜讗 讜砖诪注], 讚讻讬 讗转讗 [砖讻讗砖专 讘讗] 专讘 讬讛讜讚讛 讘专 砖讬诇讗 诪讗专抓 讬砖专讗诇 诇讘讘诇, 讗诪专: 讗诪专讬 讘诪注专讘讗 [讗讜诪专讬诐 讘诪注专讘, 讘讗专抓 讬砖专讗诇] 讻诇诇 讝讛: 讻诇 砖讘谞拽讘讛 拽讬专讘讛 讻讝讜 讛讬讗 注专讜讛, 讗诐 讛讬讛 讝讛 讘讝讻专 鈥� 讙讝专讜 注诇 讗砖转讜 诪砖讜诐 砖谞讬讛.


讜讗诪专 专讘讗: 讜讻诇诇讗 [讜讻讬 讻诇诇 讗诪讬转讬] 讛讜讗 讝讛? 讛诇讗 讞诪讜转讜 注专讜讛 讛讬讗, 讜讗讬诇讜 讗砖转 讞诪讬讜 诪讜转专转. 讜讻谉 讘转 讞诪讜转讜 注专讜讛 (砖讛讬讗 讗讞讜转 讗砖转讜), 讜讗讬诇讜 讗砖转 讘谉 讞诪讜转讜 诪讜转专转. 讘转 讞诪讬讜 注专讜讛, 讜讗讬诇讜 讗砖转 讘谉 讞诪讬讜 诪讜转专转. 讞讜专讙转讜 (讘转讜 讛讞讜专讙转, 讘转 讗砖转讜) 注专讜讛, 讜讗讬诇讜 讗砖转 讞讜专讙讜 诪讜转专转. 讘转 讞讜专讙转讜 (谞讻讚转 讗砖转讜) 注专讜讛, 讜讗讬诇讜 讗砖转 讘谉 讞讜专讙讜 诪讜转专转!


讜诪诪砖讬讻讬诐: 讗诐 讻谉, 讜讛讗 [讜讝讜] 砖讗诪专 专讘 讬讛讜讚讛 讘专 砖讬诇讗 诇讗讬转讜讬讬 诪讗讬 [诇讛讘讬讗 讗转 诪讛]? 讻讬讜谉 砖讛讻诇诇 讗讬谞谞讜 谞讻讜谉 讘讻诇 诪拽专讛, 诪讻诇 诪拽讜诐 讜讚讗讬 讘讗 诇诇诪讜讚 诪诪谞讜 讛诇讻讛 讗讞转 诇驻讞讜转, 诇讗讜 [讛讗诐 诇讗] 诇讗讬转讜讬讬 [诇讛讘讬讗] 讗转 讗砖转 讗讞讬 讛讗诐 诪谉 讛讗诐, 砖讻诇 砖讘谞拽讘讛 注专讜讛 (砖讛专讬 讗讞讜转 讗诪讜 讗住讜专讛 注诇讬讜) 鈥� 讘讝讻专 (讗讞讬 讗诪讗) 讙讝专讜 注诇 讗砖转讜 诪砖讜诐 砖谞讬讛.


讜砖讜讗诇讬诐: 诪讗讬 砖谞讗 讛谞讬 [讘诪讛 砖讜谞讜转 讗诇讛], 讗砖转 讞诪讬讜 讜讗砖转 讘谉 讞诪讜转讜 砖讛谉 诪讜转专讜转 讜诪讗讬 砖谞讗 讛讗 [讜讘诪讛 砖讜谞讛 讝讜] 讗砖转 讗讞讬 讛讗诐 砖讛讬讗 讗住讜专讛? 讜诪砖讬讘讬诐: 讛讗 讘讞讚 拽讬讚讜砖讬谉 诪拽专讘 [讝讜 讗砖转 讗讞讬 讛讗诐 讘拽砖专 拽讬讚讜砖讬谉 讗讞讚 诪转拽专讘] 诇讛, 砖讛专讬 讗讞讬 讗诪讜 拽专讜讘 讗诇讬讜 拽讬专讘转 讚诐, 讜讻讗砖专 诪拽讚砖 讗砖讛 谞讞砖讘转 讛讬讗 讻砖谞讬讛 讜谞注砖讬转 讻拽专讜讘转讜, 讛谞讬, 注讚 讚讗讬讻讗 转专讬 拽讬讚讜砖讬谉 诇讗 诪拽专讘 诇讛讜 [讜讻诇 讗诇讛 讛讗讞专讜转 砖讛转专谞讜, 注讚 砖讬砖 砖谞讬 拽砖专讬 拽讬讚讜砖讬谉 讗讬谞讜 诪转拽专讘 诇讛谉], 讻讙讜谉 讗砖转 讞诪讬讜, 砖讬砖 爪讜专讱 讘拽砖专 谞砖讜讗讬谉 讗讞讚 砖诇讜 注诐 讗砖转讜 讻讚讬 砖讬讛讗 讝讛 讞诪讬讜, 讜讞诪讬讜 爪专讬讱 讙诐 讛讜讗 诇拽讚砖 讗砖讛 讻讚讬 砖转讬注砖讛 拽专讜讘讛 诇讜.


砖诇讞 诇讬讛 专讘 诪砖专砖讬讗 诪讛诪拽讜诐 转讜住谞讬讬讗 诇专讘 驻驻讬: 讬诇诪讚谞讜 专讘讬谞讜, 讗砖转 讗讞讬 讗讘讬 讛讗讘, 讜讗讞讜转 讗讘讬 讛讗讘, 诪讛讜, 讛讗诐 讗住讜专讜转 讛谉 诪砖讜诐 砖谞讬讜转? 讜爪讚讚讬 讛砖讗诇讛: 讻讬讜谉 砖讚讜专 讗讞讚 诪讚诇诪讟讛 注专讜讛 讛讬讗, 砖讛专讬 讗砖转 讗讞讬 讛讗讘 讜讗讞讜转 讛讗讘 讗住讜专讜转 诪谉 讛转讜专讛 鈥� 诇诪注诇讛 讚讜专 讗讞讚 讬讜转专 谞诪讬 [讙诐 讻谉] 讙讝专讜 讘讬讛 [讘讜] 讞讻诪讬诐, 讗讜 讚诇诪讗 [砖诪讗], 讛讗 讗转驻诇讬讙 讚专转讗 [讛专讬 讻讘专 谞转讞诇拽讜 讛讚讜专讜转] 讜讗讬谉 讗诇讜 谞讞砖讘讜转 注讜讚 讻拽专讜讘讜转 砖讬砖 讘讛谉 讗讬住讜专.


讜诪爪讬注讬诐: 转讗 砖诪注 [讘讗 讜砖诪注] 专讗讬讛 诪讗讜转讛 讘专讬讬转讗 砖砖谞讬谞讜 "诪讛 讛谉 砖谞讬讜转", 讜诇讗 拽讞砖讬讘 诇讛讜 讘讛讚讬讬讛讜 [讜讗讬谞讜 诪讜谞讛 讗转 讗诇讛 讗转谉]!


讜讚讜讞讬诐: 转谞讗 讜砖讬讬专 [砖谞讛 讜砖讬讬专], 诇讗 诪谞讛 砖诐 讗转 讻诇 讛砖谞讬讜转. 讜砖讜讗诇讬诐: 诪讗讬 [诪讛] 砖讬讬专 注讜讚 砖转讜讻诇 诇讜诪专 讚讛讗讬 [砖讗转 讝讜] 讙诐 砖讬讬专? 讜诪砖讬讘讬诐: 砖讬讬专 注讜讚 砖谞讬讜转 砖诪谞讜 讚讘讬 [讘讘讬转 诪讚专砖讜] 砖诇 专' 讞讬讬讗 砖讬讘讜讗专讜 诇讛诇谉.


诇诪注砖讛 住讬驻专讜 讻讬 讗诪讬诪专 讗讻砖专 [讛讻砖讬专] 讜讛转讬专 讘讗砖转 讗讞讬 讗讘讬 讗讘讬讜 讜讘讗讞讜转 讗讘讬 讗讘讬讜. 讗诪专 诇讬讛 [诇讜] 专讘 讛诇诇 诇专讘 讗砖讬: 诇讚讬讚讬 讞讝讬讗 诇讬 [讗谞讬 注爪诪讬 专讗讬转讬] 专砖讬诪讛 砖诇 砖谞讬讜转 砖注砖讛 诪专 讘专讬讛 [讘谞讜] 砖诇 专讘谞讗, 讜讻转讬讘谉 砖讬转住专讬 诇讗讬住讜专讗 [讜讻转讜讘讜转 讘讛 砖砖 注砖专讛 谞砖讬诐 诇讗讬住讜专]. 诪讗讬 诇讗讜 [讛讗诐 诇讗] 谞诪谞讜 讘专砖讬诪讛 讝讜 转诪谞讬 讚诪转谞讬转讗 [砖诪讜谞讛 砖诇 讛讘专讬讬转讗] 砖砖谞讬谞讜, 讜砖讬转 [讜砖砖] 砖谞讗诪专讜 讚讘讬 [讘讘讬转 诪讚专砖讜] 砖诇 专' 讞讬讬讗, 讜讛谞讱 转专转讬 [讜讗诇讜 讛砖转讬诐] 砖讛讬讛 诇谞讜 住驻拽 讘讛谉, 讛讗 砖讬转住专讬 [讜讛专讬 砖砖 注砖专讛].


讛拽砖讛 诇讜 专讘 讗砖讬: 讜诇讟注诪讬讱 砖讬讘住专讬 讛讜讬讬谉 [讜诇讟注诪讱, 诇砖讬讟转讱, 砖讗转讛 诪讜谞讛 讙诐 讗诇讛 砖讘注 注砖专讛 讛谉], 讚讛讗 讗讬讻讗 [砖讛专讬 讬砖] 注讜讚 讗讞转 鈥� 讗诐 讻谉 讗砖转 讗讞讬 讛讗诐 诪谉 讛讗诐, 讚驻砖讟讬谞谉 诇讗讬住讜专讗 [砖驻转专谞讜 讗转 讛讘注讬讛 讘讛 诇讗讬住讜专] 讘诪讗诪专 讛拽讜讚诐. 讜讗诐 讻谉 砖讘注 注砖专讛 讛谉! 讜讚讜讞讬诐: 讛讗 诇讗 拽砖讬讗 [讝讛 讗讬谞讜 拽砖讛],

